- હિંમતનગર-શામળાજી ને.હા. નં.૮ પર આવેલા ગાંભોઇ નજીકના સરવણા રેલ્વે ઓવરબ્રીજ પરથી ગુરૂવારે વહેલી પરોઢના લકઝરી બસના ચાલકે સ્ટીયરીંગ પરનો કાબૂ ગુમાવતા બસ રોંગ સાઇડના રોડ પર ખાબકી પલ્ટી ખાઇ જતા અકસ્માત સર્જાયો હતો. જેમાં ૪૦થી વધુ મુસાફરોને ઇજાઓ પહોંચતા ઇજાગ્રસ્તોને ગાંભોઇ તેમજ હિંમતગનરની સિવિલમાં સારવાર અર્થે ખસેડાયા હતા. અકસ્માતમાં બસમાં નીંદરમાં બેઠેલા મુસાફરોની કીકીયારીઓથી માર્ગ પરનો વાહન વ્યવહાર થંભી ગયો હતો અને લોકોએ ઘટના સ્થળ પર ધસી આવી બચાવ કામગીરી હાથ ધરી હતી. ઘટના અંગે ૧૦૮ એમ્બ્યુલન્સ સાથે ગાંભોઇ પોલીસને જાણ થતા બંને ઘટના સ્થળે દોડી આવી બચાવ કામગીરીમાં જોતરાયા હતા.